Propozície 
krajskej postupovej súťaže mladých moderátorov
ktorá je súčasťou 36. ročníka celoštátnej súťaže Sárova Bystrica
___________________________________________________________________________ 

Organizátori:  		Regionálne kultúrne centrum v Prievidzi
				Miestny odbor Matice slovenskej v Prievidzi
						
Termín a miesto konania: 	28. 10. 2014 	o 8: 30 h. 	  sála RKC  v Prievidzi

Poslanie súťaže: 
Podpora a rozvíjanie záujmových aktivít mládeže a dospelých, vytvorenie priestoru pre prezentáciu moderátorských a hlásateľských schopností. Sprostredkovávanie poznatkov 
v oblasti informačných médií.

Pravidlá súťaže:
Krajskej súťaže sa môže zúčastniť každý, kto v čase konania súťaže dovŕši vek 15 až 25 rokov a zašle vyplnenú prihlášku organizátorovi krajského kola do termínu uzávierky. Súťaž je postupová s priamou nomináciou do celoslovenského kola.
Termín zaslania prihlášky: 24. 10. 2014

Kategórie:
I. kategória : od 15 do 18 rokov
II. kategória : od 19 do 25 rokov 

Súťaž pozostáva zo štyroch súťažných disciplín:
I. disciplína: 
Interpretácia spravodajského textu v trvaní 60 sekúnd, interpretovaný text môže byť zostavený z jednej ucelenej správy alebo bloku krátkych správ (súťažiaci si text pripraví sám, môže použiť dostupné periodiká). Odporúčame pripraviť si blok viacerých správ.

II. disciplína: 
Interpretácia reklamného spotu, alebo čítaného reklamného oznamu v trvaní 30 sekúnd 
(Táto disciplína bude realizovaná výlučne ako rozhlasová reklama a súťažiaci bude interpretovať text  za scénou).

III. disciplína
Vedenie rozhovoru so zaujímavým človekom - hosťom v trvaní 180 sekúnd.
Pre zabezpečenie objektívnosti nie je prípustné žiadať za respondenta členov  poroty, alebo
organizátorov podujatia. Zaujímavých ľudí je možné vybrať si spomedzi divákov, alebo si ich priviesť so sebou. 

IV. disciplína
Súťažiaci sa predstaví uceleným moderátorským blokom uvádzajúcim jeho vlastnú reláciu
reálnu, alebo vymyslenú (hitparáda, relácia o športe, móde a pod.)v trvaní 120 sekúnd

Priebeh súťaže:
Súťažiaci budú zaradení podľa žrebu do „vysielacej zmeny“, s ktorou spoločne pripravia redakčne, dramaturgicky a interpretačne ucelený blok zostavený zo všetkých disciplín. Každá „vysielacia zmena“ sa predstaví 4 krát a jednotliví finalisti – moderátori si vymenia svoje posty tak, aby sa každý z nich predstavil vo všetkých 4 disciplínach.
Samotné zostavenie „vysielania“ je na dohode jednotlivých súťažných družstiev – „vysielacích zmien“ a záleží na kreativite všetkých zúčastnených.

Hodnotenie súťaže:
Odborná porota hodnotí osobitne každého súťažiaceho podľa nasledujúcich kritérií: 
a)  výslovnosť 
b) úroveň dodržiavania pravidiel slovenského jazyka
c) presvedčivosť prejavu a schopnosť zaujať poslucháča 
d) schopnosť pohotovo reagovať na nečakanú situáciu, celkový prejav. 

Členov odbornej poroty menuje riaditeľka RKC v Prievidzi. Po ukončení súťaže zhodnotí odborná porota celkovú úroveň, klady a nedostatky na odbornom seminári. Súťažiacim budú udelené diplomy (1., 2., 3. miesto) a vecné ceny podľa možností organizátorov Na základe hodnotenia, organizátor krajského kola nominuje priamym postupom do celoslovenského kola víťaza každej kategórie. V prípade, že sa na krajskom kole vyskytne v danej kategórii ďalší vynikajúci súťažiaci, odborná hodnotiaca porota ho môže navrhnúť do širšieho výberu na celoslovenskú súťaž (návrh musí byť akceptovaný organizátorom celoslovenskej súťaže).  

Finančné  zabezpečenie súťaže: 
Organizátor krajského kola súťaže zabezpečí: priestory, odbornú porotu, technické podmienky, propagáciu, ceny a cestovné pre súťažiacich spojené s účasťou na krajskej súťaži na základe predloženého platného cestovného lístka bez miestenky. Dopravu osobným vozidlom nepreplácame. Organizátor neposkytuje na krajskej súťaži stravovanie. 

Bezpečnosť a ochrana zdravia účastníkov súťaže
Bezpečnosť a ochranu zdravia vo všeobecnosti zabezpečuje organizátor súťaže.
Súťažiaci vo veku 15 rokov sú povinní prísť na súťaž v sprievode dospelej osoby( rodiča, pedagóga, alebo inej dospelej osoby) ktorá chráni ich bezpečnosť a rieši ich problémy organizačného či sociálneho charakteru. Mládež vo veku 16 - 18 rokov má právo prísť na súťaž v sprievode dospelej osoby. Všetci súťažiaci prihlásením do súťaže dávajú súhlas na dokumentáciu, edukáciu a propagačné nekomerčné účely organizátorov (vrátanie zverejnenia výkonov súťažiacich na www.rkcpd.sk , www.cvcpd.sk 

Termín zaslania záväznej prihlášky do: 24. 10. 2014 
na adresu: Regionálne kultúrne centrum, Záhradnícka 19, 971 01 Prievidza, 
e- mail: eva.hencelova@rkcpd.sk, mob.:0901 918 822

Z Á V Ä Z N Á   P R I H L Á Š K A
na krajské kolo súťaže mladých moderátorov Sárova Bystrica
______________________________________________________________________

Meno a priezvisko:

Adresa bydliska: 

Zamestnanie / škola: 

Dátum narodenia:						Kategória: od 15 - 18  /  od 18 - 25**	

Kontakt - mobil.:						e-mail:  

					

								.............................................................
Dňa: 
										podpis

----------------------------------------------------------------------------------------------------------------------

označte kategóriu  *   do kategórie 15-18 rokov sa prihlasujú záujemcovia, ktorí nedovŕšili vek 18 rokov do 28.11.2014
                              ** do kategórie 18 do 25 rokov sa prihlasujú záujemcovi, ktorí dovŕšili vek 18 rokov alebo vek 25 rokov 
	                                dovŕšia   do 28.11.2014

Podpísaný/a záväzne sa týmto prihlasujem do krajského kola súťaže mladých moderátorov 36. Sárova Bystrica. Zároveň vyhlasujem, že nepracujem ako moderátor/ka v žiadnom profesionálnom médiu.

Termín nahlásenia súťažiacich do 24. 10. 2014 na adresu: Regionálne kultúrne centrum, Záhradnícka 19, 971 01 Prievidza, e- mail: eva.hencelova@rkcpd.sk, kontakt: 0901 918 822